Mitra Hejazipour

**Mitra Hejazipour** (perseg : میترا حجازی‌پور), bet ganet d'an  e Machhad (Iran), zo ur c'hoarierez echedoù iranat-ha-gall.
Mestrez-veur etrebroadel eo abaoe 2015.

## Buhez
D'e 6 vloaz e krogas Mitra Hejazipour da c'hoari echedoù, da heul he familh ; bloaz goude e c'houneze krogadoù a-enep an oadourien.

E 2003 e teuas da vezañ beskampionez ar bed (medalenn arc'hant) ar plac'hed yaouankoc'h eget 10 vloaz, a-drek ar Sinaadez Hou Yifan.

E 2012, oadet a 19 vloaz, e voe kampionez Iran.

E 2015 ec'h eas ar maout ganti e Kampionad Azia ar Maouezi a-enep an Indianez Mary Ann Gomes (*1989) goude 39 fiñvadenn.
Er memes bloaz e voe deroet dezhi gant an FIDE (*Fédération internationale des échecs*) an titl a Vestrez-veur etrebroadel.

Bloaz goude e savas a-enep *boycott* Kampionad ar Bed ar Maouezi dalc'het e Tehran, pa gave dezhi e vefe an enebiezh-se kontrol da wirioù ar maouezi en Iran.

E miz Genver 2019 ec'h eas da c'hoari e kleub echedoù Brest, hag a-drugarez dezhi e savas ar c'hleub er rann gentañ e 2020.

E miz Genver 2020 e voe lakaet er-maez eus skipailh broadel Iran abalamour m'he devoa diwisket he *[[hijab]]* e-kerzh Kampionad ar bed *blitz* e Moskov e miz Kerzu 2019, kement-se evit sevel a-enep stad ar maouezi en he bro c'henidik. Heñvel a oa c'hoarvezet e 2017 gant ar vestrez-veur etrebroadel iranat Dorsa Derakhshani (*1998).

Bloaz diwezharoc'h, e 2021, e voe aoetreet da c'hoari en anv Bro-C'hall.

E 2023 e voe deroet ar vroadelezh c'hall dezhi. Miz goude e voe Mitra Hejazipour kampionez Bro-C'hall ar *blitz*, hag e miz Eost e voe Kampionez Bro-C'hall an echedoù. E miz Gwengolo e c'hounezas an trede plas (medalenn arem gant skipailh Bro-C'hall e Kampionad ar Bed ar Maouezi a-skipailhoù e Polonia. Goude-se, un eil medalenn arem a yeas gant Mitra Hejazipour ha skipailh Bro-C'hall e Kampionad Europa e Montenegro e miz Du.

E miz Genver 2026 e teuas a-zindan ar wask buhezskrid Mitra Hejazipour, *La joueuse d'échecs*.

## Renkoù Elo

## Loreadeg
;2002
* Kampionad ar Bed an Echedoù, merc'hed yaouankoc'h eget 10 vloaz : medalenn arc'hant.
* Kampionad Azia ar yaouankizoù : medalenn arc'hant.
;2003
* Kampionad ar Bed an Echedoù, merc'hed yaouankoc'h eget 10 vloaz : medalenn arc'hant.
;2004
* Kampionad Azia ar yaouankizoù : medalenn arem.
;2005
* C'hoarioù Azia, skipailhoù merc'hed ha paotred : medalenn arem.
;2006
* Kampionad Azia ar yaouankizoù : medalenn arem.
;2007
* Kampionad Iran ar merc'hed : medalenn arem.
* C'hoarioù Azia, skipailhoù merc'hed ha paotred : medalenn arem.
;2008
* Kampionad Azia ar yaouankizoù : medalenn arc'hant.
;2009
* Kampionad Azia ar yaouankizoù : medalenn arc'hant.
* C'hoarioù Azia, skipailhoù merc'hed ha paotred : medalenn arem.
;2010
* Kampionad Azia ar yaouankizoù (dindan 18 vloaz) : medalenn arc'hant.
;2013
* Kampionad ar Bed : pevare plas.
;2014
* C'hoarioù Azia, skipailhoù merc'hed ha paotred : medalenn arem.
;2015
* Kempionad Azia ar merc'hed : medalenn aour.
;2016
* Kempionad ar Bed ar Skolioù-meur : medalenn arem.
;2018
* Kib Azia ar Broadoù : medalenn arem.
;2023
* Kampionad Bro-c'hall : medalenn aour.
* C'hoarioù Etrebroadel Bro-C'hall, *blitz* : medalenn aour.

## Enorioù
;2023
* 11 a viz Here : medalenn a enor Bodadeg vroadel Bro-C'hall.
;2024
* 11 a viz Here : *Prix de la Liberté* deroet gant *L'Express*.

## Levrlennadur
*  Mitra Hejazipour : *La joueuse d'échecs* ; Paris : Albin Michel, 2026 .

## Liammoù diavaez
*  ''Chessgames''.

## Notennoù